Author: daniela.lehocka
Last saved by: Gajdošová Miroslava
Company: Volvo

Správa zo zahraničnej pracovnej cesty

1.	Účastníci ZPC:

Titul, meno a priezvisko: | Eva Masárová
Pracovisko: | Ministerstvo školstva, vedy, výskumu a športu SR, Stromová 1, 813 30 Bratislava
Pracovné zaradenie: | riaditeľka odboru OM
Znalosť jazykov: | Aj, RJ
Titul, meno a priezvisko: | Tibor Škrabský

Pracovisko:

IUVENTA – Slovenský inštitút mládeže 
Karlovská  Bratislava

Pracovné zaradenie:
Znalosť jazykov:

Expert v oblasti práce  s mládežou a politiky mládeže 
Aj

Titul, meno a priezvisko: | Andrea Chudíková
Pracovisko: | Ministerstvo školstva, vedy, výskumu a športu SR, Stromová 1, 813 30 Bratislava

Pracovné zaradenie:
Znalosť jazykov:

Odbor mládeže
Aj

2.	Zahraničná pracovná cesta:
Štát: | Luxembursko
Mesto: | Luxemburg
Vykonaná v dňoch: | 21.09.-25.09.2015
Prijímajúca organizácia: | LU PRES
Účel cesty: | Pracovná skupina mládež pri Rade EÚ (Youth Working Party)
3.	Rámcový program pobytu:

21.09.2015 | Neformálne stretnutie zástupcov ministerstiev zodpovedných za mládež

22.09.2015

Oficiálne otvorenie konferencie a príspevky kľúčových spíkrov, panelová 
diskusia, pracovné skupiny, večerný kultúrny program

23.09.2015

Pokračovanie pracovných skupín, vzájomné pripomienkovanie a priestor 
na zapracovanie pripomienok a dopracovanie odporúčaní

24.09.2015

Prezentácia záverečných odporúčaní, uzavretie konferencie, otvorenie 
„DG meetingu“

25.09.2015 | Pokračovanie „DG meetingu“ a jeho uzavretie
4.	Stručný priebeh rokovaní

Európska konferencia o mládeži ako posledná konferencii IV. cyklu štruktúrovaného dialógu, mala dvojaký cieľ. Po prvé, jej cieľom bolo dokončiť spoločné odporúčania na tému "Posilnenie postavenia mládeže na politickom živote v Európe", na základe spoločných záverov prijatých na Európskej konferencii o mládeži v Rige v marci 2015. Po druhé, cieľom konferencie bolo  vytvoriť „Toolbox " nástroje na realizáciu odporúčaní. 

Účastníci mládežníckej konferencie počas dvoch dní v ôsmych pracovných skupinách vytvorili nástroje na implementáciu odporúčaní, ktoré boli prijaté počas EÚ konferencie v Rige.

21.9. pondelok:
-	neformálne otvorenie konferencie bolo v dvoch paralelných skupinách; zvlášť pre zástupcov ministerstiev a zvlášť pre zástupcov mládeže;

22.9. utorok:
-	otvorenie konferencie zástupcami rôznych kľúčových inštitúcií (luxemburský premiér, Európska komisia, European youth forum, luxemburská rada mládeže),
-	cieľom následnej panelovej diskusie bolo naštartovať diskusie v pracovných skupinách,
-	práca v skupinách na vybranej téme na základe odporúčaní zo štruktúrovaného dialógu,
-	večerný kultúrny program;

23.9. streda:
-	pokračovanie práce v skupinách, sformulovanie maximálne 3 nástrojov za danú oblasť pre potreby konzultácií medzi skupinami,
-	prezentácia priebežných výstupov pracovných skupín, vznášanie pripomienok, otázok a možných doplnení,
-	spracovanie pripomienok v pracovných skupinách a formulácia výsledných  nástrojov na implementáciu odporúčaní z EU konferencie v Rige za danú oblasť,
-	večerný kultúrny program;

24.9. štvrtok: 
-	prezentovanie záverov (upravených edičným tímom)
-	záver konferencie
-	otvorenie „DG meeting“, krátke príspevky pozvaných hostí na 3 vybrané témy súvisiace s témou radikalizácie mladých na internete, 
-	večerný kultúrny program;
25.9. piatok
-	zástupcovia Európskej komisie predstavili European Youth Report,,
-	predstavenie ďalších krokov v rámci nadchádzajúceho holandského predsedníctva
-	Záver „DG meetingu“  

6.  Prehľad prinesenej dokumentácie

Dokumentácia z rokovaní je uložená na OM MŠVVaŠ SR. 

7.   Prínos ZPC
 
Na stretnutí boli objasnené organizačné záležitosti spojené s prípravou Európskej mládežníckej konferencie a DG meetingu, ktoré sa uskutočnia v októbri 2016 v Košiciach.
Prínos konferencie spočíval, okrem iného,  aj v možnosti:
•	získať komplexné informácie o stave problematiky: Účastníci uvítali pracovné stretnutie ako príležitosť na informovanie sa o aktuálnom stave vývoja mládeže v národných politík a na diskusie o prioritách  
•	reprezentovať hlas mladých ľudí na európskej úrovni a šíriť slovenské príklady dobrej praxe.
•	prispieť ku kreovaniu spoločných odporúčaní voči európskym inštitúciám.

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Dátum:  2015

Správu vypracovala: Ing. Andrea Chudíková
                                   
Správu schválil: Ing. Ladislav Čambal, GR ŠSŠM